Totuși, cele mai mari intrigi s-au țesut în jurul modului în care materialele de construcție au fost transportate de la asemenea distanțe.  Un grup de arheologi care au studiat complexul Piramidelor din Giza au scos la iveală un papirus antic, rămășițele unei bărci și o rețea de canale pe terenul pe care s-au desfășurat lucrările, revelând noi dovezi care demonstrează cum a fost construită cea mai veche dintre Cele Șapte Minuni ale Lumii Antice.  Pierre Tale, care a petrecut patru ani încercând să descifreze papirusul scris de unul dintre cei care au participat la construirea piramidelor, a dezvăluit pentru un nou documentar marca Channel 4 că încă din prima zi a fost evident faptul că se află în posesia celui mai vechi document găsit vreodată în lume.  Aparent, acesta a fost scris de un bărbat pe nume Merer, care coordona 40 de marinari de elită.